Cyfarwyddwr, Academi Cymru (Dirprwy Gyfarwyddwr) -
Swydd Wag -- Cyfarwyddwr, Academi Cymru (Dirprwy Gyfarwyddwr)
Gwelir y pecyn ymgeiswyr and Telerau'r Penodiad
Gall deiliad y swydd weithio o unrhyw un o swyddfeydd Llywodraeth Cymru. Fodd bynnag, oherwydd natur y gwaith a'r angen i gwrdd â Gweinidogion, mae disgwyl y bydd yr ymgeisydd llwyddiannus yn gweithio o Gaerdydd o leiaf 2-3 diwrnod yr wythnos.
Academi Wales, Director (DD) - Candidates Brief.pdf – 513KB
Academi Cymru, Cyfarwyddwr (DD) - Pecyn Ymgeiswyr.pdf – 518KB
03/12/19 23:55
Darparu arweinyddiaeth effeithiol ar gyfer pob agwedd ar swyddogaeth Academi Cymru, gan weithio gydag arweinwyr ar draws gwasanaethau cyhoeddus Cymru i wella perfformiad y sefydliad a meithrin gallu o ran rheoli ac arwain. Gan weithio i'r Gweinidog Tai a Llywodraeth Leol a'r Prif Weinidog, bydd deiliad y swydd yn cymryd yr awenau ar ddatblygiad diwylliannol ac ymddygiadol un gwasanaeth cyhoeddus yng Cymru ac yn gosod y cyfeiriad ar gyfer datblygu arweinyddiaeth a rheolaeth o fewn y cyd-destun a'r rhaglen lywodraethu yng Nghymru.
Drwy'r tîm, mae'r rôl yn datblygu ac yn gosod yr agenda ar gyfer datblygu arweinyddiaeth y gwasanaethau cyhoeddus yng Nghymru, gan weithio ar draws Llywodraeth Cymru, y sector cyhoeddus a'r trydydd sector. Mae'n rôl brysur ac amrywiol iawn, yn bennaf yn allanol, sy'n gofyn i ddeiliad y swydd ddatblygu a meithrin cydberthnasau'n seiliedig ar ymddiriedaeth a chydweithio ag uwch-arweinwyr ar draws Cymru gyfan. Mae cyfle sylweddol dros dymor y swydd i lunio'r agenda un gwasanaethau cyhoeddus i Gymru ac i ddatblygu swyddogaeth Academi Cymru, ei gwaith ymgysylltu a chyflawni traws-sector yn ei maes presennol, ac hefyd yn ehangach.
Mae'r rôl hefyd yn rhoi arweiniad proffesiynol ac arbenigedd datblygu sefydliadol, gan gynnig cyngor, ymgynghori a mentora i arweinwyr a'u sefydliadau. Fe'i cefnogir gan Fwrdd Cynghori Academi Cymru sy'n cynnwys cynrychiolwyr o'r lefelau uwch o wasanaeth cyhoeddus.
Mae'r rôl hefyd yn gyfrifol am enw da ac effaith genedlaethol Academi Cymru, gan weithio gyda chenhedloedd eraill yr ynysoedd hyn ar agendâu datblygu blaengar ar faterion yn ymwneud ag arweinyddiaeth a gwasanaethau cyhoeddus, adeiladu a chynnal perthynas â Gweinyddiaeth yr Alban, Manceinion Fwyaf a'r Ganolfan ar gyfer Arweinyddiaeth Gwasanaethau Cyhoeddus yn Swyddfa'r Cabinet.
Bydd y Tîm Recriwtio drwy system Lywodraeth Cymru yn cydnabod eich cais a phan fydd hynny'n briodol cewch wybod canlyniad y cyfarfod i lunio'r rhestr fer. Bydd yn ofynnol i ymgeiswyr sy'n symud ymlaen i'r cam dethol nesaf gwblhau profion seicometrig ar-lein a mynychu ymarfer ymgysylltu â rhanddeiliaid. Bydd y ddau weithgaredd yn rhan o'r asesiad cyffredinol sy'n ofynnol ar gyfer yr ymarfer recriwtio hwn, yn ogystal â'r cyfweliad â'r panel dethol.
Bydd yr ymgeiswyr sy'n cael eu rhoi ar y rhestr fer yn cael profion seicometrig ar-lein a fydd yn cynnwys rhesymeg rifyddol a geiriol a thrafodaeth gyda seicolegydd. Byddwch yn cael dolen at y profion ar-lein ymhen 10 diwrnod i'r cyfarfod llunio rhestr fer. Cynhelir y cyfarfod llunio rhestr fer ar 12 Rhagfyr 2019.
Pwysig: os ydych yn Was Sifil ac yn gwneud cais i symud ar draws at y swydd hon, ni fydd angen ichi gael prawf seicometrig ar-lein.
Os ydych wedi cwblhau'r profion seicometrig ar-lein yn ystod y 2 flynedd ddiwethaf, ni fydd angen i chi sefyll y profion hyn eto ar gyfer yr ymarfer recriwtio penodol hwn.
Gofynnir i ymgeiswyr ar y rhestr fer gymryd rhan mewn ymarfer ymgysylltu â rhanddeiliaid ar 8/9 Ionawr 2020. Manylion i ddilyn.
Bydd cyfweliadau'n cael eu cynnal ar 20 Ionawr 2020. Fe'u cynhelir yn swyddfeydd Llywodraeth Cymru, Parc Cathays, Caerdydd CF10 3NQ. Bydd y cyfweliadau yn para rhyw 45 munud.
Bydd y panel yn cael adborth ar ôl ichi gwblhau'ch profion seicometrig cyn ichi gael cyfweliad. Bydd eich cyfweliad yn gyfweliad sy'n seiliedig ar gymwyseddau a fydd yn ystyried sut mae eich sgiliau a'ch profiad, fel y'u hamlinellir yn eich CV a'ch datganiad personol, yn bodloni gofynion y swydd hon.
Os gofynnir i ymgeiswyr baratoi cyflwyniad ar gyfer eu cyfweliad, byddant fel arfer yn cael o leiaf un wythnos o rybudd o'r pwnc. Sylwch y bydd eich cyflwyniad yn cael ei gyflwyno heb ddefnyddio dyfeisiau neu ddyfeisiau electronig, ond mae croeso i chi ddefnyddio cardiau cof.